**Despartire...**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Despărţire...

Ea s-a întors, plecând...i-a venit greu

I s-a surpat văpaia elocinţei

Pe buze-i arde sufletul căinţei,

Dar ruga lui, cuvânt de-arhiereu...

Nu i-a oprit ispita necredinţei.

El a rămas...o apoptoză a speranţei

Și împietrit ca stânca moliciunii,

Un vreasc uscat din paguba furtunii

A încercat din inima instanţei

Să-i curme oţelirea raţiunii.

Ea s-a tot dus...nu i-a venit ușor

Din lacrimi a clădit un tribunal

Iar plânsul ei ca un verdict final

A șters recursul lui stăruitor

Dar l-a iubit...cu un respir total.

El scurmă vânt...prin colbul neputinţei

Ca un pulsar în mijlocul genunii,

A implorat cu dalta rugăciunii

Și a sculptat în lutul pocăinţei

Dar ea-i plecată...e siajul lunii.

Ea s-a decis...îl vede în memorii

I-ar spune multe, încă îl adoră

I-ar tremura în ochi măcar o oră,

Dar toate sunt himere...sunt istorii

Și amintirea-i șoaptă carnivoră.

Ei nu mai sunt...au fost îmbrăţișaţi

El s-a rugat nebun la semizei

Ea pâlpâie în zbor, are temei

Se scutură de stropi înceţoșaţi

O doare tot...căci nu era al ei...

Marian Puscasiu

Aprilie 2015